CELEX: 32022D0616(01)
Language: lt
Date: 1655078400000
Title: Tarybos sprendimas 2022 m. birželio 13 d. kuriuo skiriami keturi Europos vaistų agentūros Valdančiosios tarybos nariai 2022/C 233/04

2022 6 16   
               
               
                  LT
               
               
                  Europos Sąjungos oficialusis leidinys
               
               
                  C 233/26
               
            
         TARYBOS SPRENDIMAS
         2022 m. birželio 13 d.
         kuriuo skiriami keturi Europos vaistų agentūros Valdančiosios tarybos nariai
         (2022/C 233/04)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Sąjungos leidimų dėl žmonėms skirtų vaistų išdavimo ir priežiūros tvarką ir įsteigiantį Europos vaistų agentūrą (1), ypač į jo 65 straipsnio 1 ir 4 dalis,
         atsižvelgdama į Europos Komisijos 2022 m. sausio 27 d. Tarybai pateiktą kandidatų sąrašą,
         atsižvelgdama į Europos Parlamento nuomones, išreikštas 2022 m. gegužės 24 d. laiške,
         kadangi:
         
                     (1)
                  
                  
                     pagal Reglamento (EB) 726/2004 65 straipsnio 4 dalį dabar einančių pareigas Europos vaistų agentūros Valdančiosios tarybos (toliau – Valdančioji taryba) narių kadencija baigsis 2022 m. birželio 14 d. Valdančiosios tarybos nariai, kurių kadencija turi prasidėti 2022 m. birželio 15 d., turi būti paskirti pagal Reglamentu (ES) 726/2004 nustatytą siūlymo ir skyrimo procedūrą;
                  
               
                     (2)
                  
                  
                     Reglamento (EB) Nr. 726/2004 65 straipsnio 1 dalyje reikalaujama, kad į Valdančiąją tarybą taip pat būtų įtraukti du pacientų organizacijų atstovai, vienas gydytojų organizacijų atstovas ir vienas veterinarijos gydytojų organizacijų atstovas,
                  
               
                     (3)
                  
                  
                     tuos narius paskiria Taryba, pasikonsultavusi su Europos Parlamentu Komisijos parengto sąrašo, kuriame turi būti numatyta pastebimai daugiau pavardžių nei yra užimamų postų, pagrindu . Jų kadencijos trukmė yra treji metai ir ji gali būti atnaujinta;
                  
               
                     (4)
                  
                  
                     Komisija sudarė ir 2022 m. sausio 27 d. Tarybai pateikė kandidatų sąrašą. Į Komisijos pateiktą sąrašą įtraukti kandidatai buvo atrinkti paskelbus kvietimą pareikšti susidomėjimą ir remiantis jų kaip specialistų kvalifikacija, plataus spektro atitinkamomis ekspertinėmis žiniomis, taip pat jų atitinkama vadybos patirtimi ir patirtimi žmonėms skirtų ar veterinarinių vaistų srityje;
                  
               
                     (5)
                  
                  
                     Komisijos pateiktas sąrašas buvo išnagrinėtas siekiant paskirti keturis Valdančiosios tarybos narius, atstovaujančius pilietinei visuomenei, remiantis Komisijos pateiktais dokumentais ir atsižvelgiant į Europos Parlamento pareikštas nuomones. Šiuo sprendimu paskiriant tuos narius Valdančiojoje taryboje toliau užtikrinama aukščiausio lygio specialistų kvalifikacija, plataus spektro atitinkamos ekspertinės žinios ir kuo platesnis geografinis pasiskirstymas Europos Sąjungoje, taip pat atitinkama vadybos patirtis ir patirtis žmonėms skirtų ar veterinarinių vaistų srityje,
                  
               PRIĖMĖ ŠĮ SPRENDIMĄ:
         
            1 straipsnis
            Europos vaistų agentūros Valdančiosios tarybos nariais trejų metų laikotarpiui nuo 2022 m. birželio 15 d. skiriami šie asmenys:
            
                        PACIENTŲ ORGANIZACIJOS
                     
                     
                        GYDYTOJŲ ORGANIZACIJOS
                     
                     
                        VETERINARŲ ORGANIZACIJOS
                     
                  
                        Marco GRECO
                        Virginie HIVERT
                     
                     
                        Denis LACOMBE
                     
                     
                        Despoina IATRIDOU
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 13 d.
            
               
                  Tarybos vardu
               
               
                  Pirmininkas
               
               M. FESNEAU
            
         
         
            (1)  OL L 136, 2004 4 30, p. 1.